**Poveste c-un vampir**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gonea flămând şi însetat de sânge

În jungla vieţii-n asfinţit de soare,

Pornise în cumplita vânătoare

La care foamea l-a putut constrânge.

Atunci când ochii-i luminau sălbatic

Şi reflectau în noapte luna mută

Era un semn că prad-ar vrea s-asmută

Gonind-o-n locul trist şi singuratic

Pe care-n vrerea sorţii îl numea acasă.

Prinzând feroce-n braţe-acea captură

Dezvălui o splendidă făptură

Ce-i smulse-un murmur: "Cât e de frumoasă!"

Nu mai mâncase-aproape de o lună.

Neiertătoarea foame îl strivea,

Dar ochii… ochii ei, atunci când o privea,

Erau aproape gata să-i răpună

Acele animalice instincte,

Dar imedeat îşi scutură privirea

Descatuşându-se din amăgirea

Urzită de a stărilor conflicte.

O inşfăcă târând-o, de îndată

Doi colţi uriaşi se văd ieşind din gură,

Se-apropie cumplita muşcătură,

Dar pielea… pielea ei catifelată,

Cu aroma-i plină de savoare

Răpuse demonul sălbatic

Din sufletul său cald ţinut ostatic

Şi-o transformă-ntr-o dulce sărutare.

Povestea noastră este pe sfârşite

Căci dragostea învinge-ntotdeauna,

De-i înger sau e demon e totuna,

În faţa ei-s doar palide ispite.

Căprar Florin